CELEX: 32004D0807
Language: el
Date: 2004-11-29 00:00:00
Title: 2004/807/ΕΚ: Απόφαση της Επιτροπής, της 29ης Νοεμβρίου 2004, για τροποποίηση της απόφασης 97/252/ΕΚ όσον αφορά την ένταξη ορισμένων εγκαταστάσεων στη Ρωσία σε προσωρινούς καταλόγους εγκαταστάσεων τρίτων χωρών από τις οποίες τα κράτη μέλη επιτρέπεται να εισάγουν γάλα και προϊόντα με βάση το γάλα που προορίζεται για κατανάλωση από τον άνθρωπο [κοινοποιηθείσα υπό τον αριθμό Ε(2004) 4445]Κείμενο που παρουσιάζει ενδιαφέρον για τον ΕΟΧ

30.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 354/32
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 29ης Νοεμβρίου 2004
   για τροποποίηση της απόφασης 97/252/ΕΚ όσον αφορά την ένταξη ορισμένων εγκαταστάσεων στη Ρωσία σε προσωρινούς καταλόγους εγκαταστάσεων τρίτων χωρών από τις οποίες τα κράτη μέλη επιτρέπεται να εισάγουν γάλα και προϊόντα με βάση το γάλα που προορίζεται για κατανάλωση από τον άνθρωπο
   [κοινοποιηθείσα υπό τον αριθμό Ε(2004) 4445]
   (Κείμενο που παρουσιάζει ενδιαφέρον για τον ΕΟΧ)
   (2004/807/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 2 παράγραφος 4,
   Εκτιμώντας τα ακόλουθα:
   
               (1)
            
            
               Με την απόφαση 97/252/ΕΚ της Επιτροπής, της 25ης Μαρτίου 1997, για την κατάρτιση των προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζεται για κατανάλωση από τον άνθρωπο (2) καθορίζονται προσωρινοί κατάλογοι εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν γάλα και προϊόντα με βάση το γάλα που προορίζεται για κατανάλωση από τον άνθρωπο.
            
         
               (2)
            
            
               Η Ρωσία προσκόμισε κατάλογο εγκαταστάσεων οι οποίες παράγουν γάλα και προϊόντα με βάση το γάλα που προορίζονται για κατανάλωση από τον άνθρωπο, για τις οποίες οι αρμόδιες αρχές βεβαιώνουν ότι συμμορφώνονται με τους κοινοτικούς κανόνες.
            
         
               (3)
            
            
               Ως εκ τούτου, οι εν λόγω εγκαταστάσεις πρέπει να περιλαμβάνονται στους καταλόγους που καταρτίζονται δυνάμει της απόφασης 97/252/ΕΚ.
            
         
               (4)
            
            
               Οι εισαγωγές από τις εγκαταστάσεις αυτές δεν είναι επιλέξιμες για τους μειωμένους υλικούς ελέγχους που προβλέπονται στην οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (3).
            
         
               (5)
            
            
               Ως εκ τούτου, η απόφαση 97/252/ΕΚ πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 97/252/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει από τις 3 Δεκεμβρίου 2004.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 29 Νοεμβρίου 2004.
      
         
            Για την Επιτροπή
         
         David BYRNE
         
            Μέλος της Επιτροπής
         
      
   
   
      (1)  ΕΕ L 243 της 11.10.1995, σ. 17· απόφαση όπως τροποποιήθηκε τελευταία από την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 33).
   
      (2)  ΕΕ L 101 της 18.4.1997, σ. 46· απόφαση όπως τροποποιήθηκε τελευταία από την απόφαση 2003/59/ΕΚ (ΕΕ L 23 της 28.1.2003, σ. 28).
   
      (3)  ΕΕ L 24 της 30.1.1998, σ. 9· οδηγία όπως τροποποιήθηκε τελευταία από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1).
   
      ΠΑΡΑΡΤΗΜΑ
      Στο παράρτημα προστίθεται το ακόλουθο κείμενο, σύμφωνα με την αλφαβητική σειρά του κωδικού ISO:
      
         «País: Rusia / Země: Rusko / Land: Rusland / Land: Russland / Riik: Venemaa / Χώρα: Ρωσία / Country: Russia / Pays: Russie / Paese: Russia / Valsts: Krievija / Šalis: Rusija / Ország: Oroszország / Pajjiż: Russja / Land: Risland / Państwo: Rosja / País: Rússia / Krajina: Rusko / Država: Rusija / Maa: Venäjä / Land: Ryssland
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
               
                     1PM-77/2
                  
                  
                     PJSC “Lianozovo Dairy”
                  
                  
                     Μόσχα
                  
                  
                     Μόσχα
                  
                  
                      
                  
                  
                      
                  
               
                     1PM-22/1
                  
                  
                     “Altayholod” Ltd
                  
                  
                     Μπαρνάουλ
                  
                  
                     Περιοχή Αλτάι
                  
                  
                      
                  
                  
                      
                  
               
                     1PM-48/3
                  
                  
                     PJSC “Lipetskiy hladokombinat”
                  
                  
                     Λιπέτσκ
                  
                  
                     Επαρχία Λιπέτσκ»